أحمد الطيب لعلج

أحمد الطيب لعلج (مزيود ف 9 شتنبر 1928 ف فاس، مات ف 1 دجنبر 2012 ف رّباط) هوّا ممتل ؤ زجال ؤ كاتب مسراحي مغريبي، كيتعتابر من لأعمدة ديال لمسرح لمغريبي، ؤ ديال تّقافة لمغريبية لحاديتة بشكل عام. كومپوزا كتر من 40 مسراحية، ؤ طرجم كتر من 30، من بينها أعمال ديال شيكسپير، موليير ؤ بيرطولت بريشت، ل دّاريجة لمغريبية.

 حياتو 
الطيب لعلج كان خدم ف نّجارة ف صغرو، ؤ تعلم يقرا ؤ يكتب ف دار لقرآن، ف عمر معطّل. ف 1960، شارك لعلج ف تدريب ف لمسرح د لمدينة د پاري. ف وقت قصير تّشهر ب لأعمال ديالو ف لأغاني ؤ شّيعر ؤ دّراما، لي خدا عليها بزاف د لجوايز. من بينهوم ف 1973 جايزة د لأداب لمغريبي، ؤ ف 1975 وسام سّتيحقاق لفيكري سّوري. ف 1986 نضمّ ل تّيحاد كتّاب لمغريب.
كان الطيب لعلج خدم موضّاف ويزاري، ؤ شاف ديال دّيپارطومو د لفنون شّعبية ف مسرح محمد لخامس ف رّباط.

 موليير المغرب 
أحمد الطيب لعلج، أو كما كيبغي البعض يسمّيوه "موليير المغرب"، كان ظاهرة حقيقية فالمسرح المغربي، حيث اجتمع فيه الشاعر، الكاتب، الزجّال، والممثل ففرد واحد.

كان فنان عصامي، ما دخلش التعليم الرسمي، ولكن تعلم الأدب والفن من خلال التجربة والزمن. رحل وخلف عديد الأعمال المسرحية والتراثية اللي عايشها الأجداد وتبعها الأحفاد.

ومن أشهر عباراتو: "خليها بعزها". وحتى عبد الحق الزروالي قال عليه: "يعرف كيف يرقى بالدارجة المغربية، لدرجة أن كل جملة يقولها كتكون حكمة فحد ذاتها".

 مسيرة عصامية 
تعلم الطيب لعلج حرفة النجارة عند واحد المعلم، ومن بعد ولى هو حتى هو معلم فالنجارة، وكان عمره ما كيتجاوز 18 عام. لكنه تعلم القراءة والكتابة فسن أكبر، وكان مولع بالحكي وبحفظ المرويات الشفوية. ما تتلمذش عند أي مسرحي، ولكن شد من الحلقة ومرويات الجدة. تربى بين فاس ومراكش وقال عليهم: "أنا مفتون بزوج مدون الناس ساكناً، وأنا مسكون".

خدم الطيب العلج ممثلاً وموظفاً فـ وزارة الأنباء، وولى حتى هو رئيس مصلحة الفنون الشعبية بمسرح محمد الخامس بالرباط. فـ 1960 شارك فـ تدريب بمسرح الأمم بباريس.

انضم لاتحاد كتاب المغرب سنة 1986، وربح سنة 1973 جائزة المغرب فالآداب، وتوصل حتى بـ وسام الاستحقاق الفكري السوري سنة 1975.

 الأعمال الفنية ديال لعلج 

 الإقتباس والتأليف 
أحمد الطيب العلج كان كيقوم بالاقتباس والتأليف، وترجم بزاف ديال الأعمال والنصوص المسرحية. من أبرز أعماله:

 دعاء للقدس – مسرحية بمشاركة مصطفى القباج وأحمد الطيب العلج، الرباط (1980)
 بناء الوطن – مسرحية، الرباط، مسرح محمد الخامس (1988)
 السعد – مسرحية، الرباط، الجمعية المغربية للتأليف والترجمة والنشر (1986)
 جحا وشجرة التفاح – مسرحية، طنجة، منشورات شراع، سلسلة إبداع
 حليب الضياف – مسرحية (1928)

 ومن مؤلفاته بالدارجة المغربية: 

 عزيزي أنا،
 النفخة،
 طالب راغب،
 الشهيد.

زيد على هاد الشي، أحمد العلج أثرى البرامج الإذاعية بالعديد من التمثيليات والمسلسلات اللي كانت كتلقى إقبال كبير من مستمعي الإذاعة، وحتى ستوديو 5 فـ الإذاعة الوطنية تم إطلاق اسمه عليه تكريماً له.

 رصيد أغانيه أكثر من مئة أغنية 
الراحل أحمد الطيب العلج ساهم بزاف فـ إخراج الأغنية المغربية من ضيق المكان إلى رحابة العالمية. كتب خالدات رائعة مازالت محفورة فـ الذاكرة المغربية، وكلماتها كتشد القلب بصدق وعمق، وبالأصالة المغربية الخالصة. من بين أشهر الأغاني ديالو:

 "أنا مخاصمك خليني"،
 "أجي نتسالموا"،
 "ما أنا إلا بشر"،
 "غاب علي لهلال"
 ، "ياداك الإنسان"
 ، "أمري الله"،
 "خويي"،
 "يا أهلي يا عشراني"
 ، "ناسياك"،
 "أواه أواه"،
 "صاحب الشفاعة"
 ، "علاش يا عيوني"،
 "علاش يا غزالي"
 ، "عباد الله فيدوني"
 ، "ديني معاك"،
 "جاري يا جاري"

وهاد الأغاني كلها جزء من أزيد من مئة أغنية اللي دخلت لقلوب محبيه بلا استئذان، وزيد عليهم أغانيه المسرحية الرائعة اللي زادت ثراءً للإرث الفني المغربي.

 وفاة الزجّال الكبير أحمد الطيب العلج 
انتقل إلى رحمة الله أحمد الطيب العلج، الفنان والزجّال الكبير، مساء السبت بالرباط عن عمر ناهز 84 عام.

ووفق عائلة الفقيد، جثمانه غادي تم دفنه يوم الأحد فـ مسقط رأسه بمدينة فاس.

 مصادر 

تصنيف:كاتب مسراحي مغريبي
تصنيف:شاعير مغريبي
تصنيف:زيادة 1928
تصنيف:وفيات 2012
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس توفاو ف الرباط
تصنيف:بيوغرافيا د رجال
تصنيف:موسيقا مغربية
تصنيف:اغنية مغربية
تصنيف:زجال مغريبي
تصنيف:فنان مغربي
تصنيف:المسرح المغربي
تصنيف:مسرح محمد الخامس
تصنيف:مزيكا مغربية